Malaita

Malaita estas la ĉefa insulo de la Malaita Provinco en Salomonoj. Malaita estas la plej loĝata insulo de la Salomona arkipelago, kun loĝantaro de 161 832 en 2021,The National Statistics Office gives the estimated 2007 population of the whole province, including Small Malaita and other outlying islands, as 149,180. aŭ pli ol unu triono de la tuta enlanda populacio. Ĝi estas ankaŭ la dua plej granda insulo en la lando, post Guadalcanal.

La plej granda urbo kaj provinca ĉefurbo estas Auki, ĉe la nordokcidenta marbordo kaj ĉe la norda bordo de la Laguno Langa Langa. La homoj de la Laguno Langa Langa kaj la Laguno Lau ĉe la nordorienta marbordo de Malaita nomiĝas wane i asi "salakvaj homoj" kontraste al wane i tolo "arbaraj homoj", kiuj vivas en la interno de la insulo. 

Suda Malaita, konata ankaŭ kiel Malgranda Malaita kaj Maramasike por la parolantoj de ꞋAreꞌare kaj Malamweimwei por pli ol 80% de la insulanoj, estas la insulo je la suda pinto de la pli granda insulo Malaita.

La Malaitaj Altaj Teroj formas lokon identigitan de BirdLife International kiel Grava Birda Areo (IBA) ĉar ĝi subtenas populaciojn de minacataj aŭ endemiaj birdospecioj. Je 58 379 ha, ĝi ampleksas la plej altan pinton de la insulo kaj la ĉirkaŭan montan kaj malaltebenaĵan arbaron. Signifaj birdoj, por kiuj la loko estis identigita, estas Metalkolomboj, Avelventraj imperikolomboj, Palaj montokolomboj, Margaretaj lorioj kaj la endemiaj Malaitaj strigetoj, ruĝventraj mizomeloj, Malaitaj rifiduroj kaj Malaitaj zosteropoj. Eblaj minacoj al la loko estas arbodehakado kaj homa loĝantarkreskon. 

Referencoj

Kategorio:Insuloj en la Salomonoj